'''Ertebøllekulturen''' er en kystjægerkultur, der eksisterede i den sydlige del af Skandinavien i [[jægerstenalder]]ens yngste tid (ca. 5.400 f.Kr – ca. 3.900 f.Kr.). Ertebøllekulturen underinddeles i tidlig ertebølletid (ca 5.400 f.Kr. – 4.800 f.Kr.), mellemste ertebølletid (ca. 4.800 f.Kr. – 4.300 f.Kr.) og sen ertebølletid (ca. 4.300 f.Kr. – ca. 3.900 f.Kr.).<ref name="JJ 58">Jensen (2001), s. 58</ref> Ertebøllekulturen falder tidsmæssigt sammen med [[atlantisk tid]] (ca. 7.000 f.Kr. – 3.500 f.Kr.)<ref name="JJ 58"/>, hvor isens afsmeltning i [[Skandinavien]] var afsluttet og vandstanden i havet omkring tre meter højere end nu, så en del af de i dag landfaste områder i landets nordlige del var overskyllet af havet (kaldet [[Littorinahavet]] efter strandsneglen [[Littorina littorea]]).<ref name="JJ 137">Jensen (2001), s. 137</ref> Temperaturen var om sommeren 20&nbsp;°C og om vinteren omkring frysepunktet.<ref name="JJ 162">Jensen (2001), s. 162</ref> Derimod er en del af landets sydlige områder, der var landfaste, siden blevet dækket af havet ved den landsænkning, der her var en afledt virkning af, at isens pres forsvandt. Ertebøllekulturen træder i stedet for [[kongemosekultur]]en og skal givetvis ses som en tilpasning til de ændrede klimabetingelser og levevilkår.
Historie